**Ministru kabineta noteikumu projekta „Grozījums Ministru kabineta 2017. gada 6. jūnija noteikumos Nr. 313 „Traktortehnikas un tās piekabes reģistrācijas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir noteikt jaunu reģistrācijas temiņu (2019. gada 31.decembris), līdz kuram drīkst reģistrēt tos transportlīdzekļus, kuriem saskaņā ar Eiropas Parlamenta un Padomes 2003. gada 26. maija Direktīvu 2003/37/EK,kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām un ar ko atceļ Direktīvu 74/150/EEK (turpmāk – direktīva 2003/37/EK) netika prasīts EK tipa apstiprinājums. Tādējādi tiktu nodrošināta vienota konkurence starp dalībvalstīm traktortehnikas to piekabju un maināmo velkamo iekārtu tirdzniecības jomā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2017. gada 6. jūnija noteikumos Nr. 313 „Traktortehnikas un tās piekabes reģistrācijas noteikumi”” (turpmāk – noteikumu projekts) sagatavots saskaņā ar Ceļu satiksmes likuma 10. panta 1.4 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Parlamenta un Padomes 2013. gada 5. februāra Regulas Nr. 167/2013 par lauksaimniecības un mežsaimniecības transportlīdzekļu apstiprināšanu un tirgus uzraudzību (turpmāk – regula Nr. 167/2013) 73. panta 3. punkta otro teikumu dalībvalstis var noteikt termiņu, līdz kuram reģistrējami tie transportlīdzekļi, kam saskaņā ar direktīvu 2003/37/EKnetika prasīts EK tipa apstiprinājums. Tā vietā tiek prasīta atbilstības deklarācija saskaņā ar Eiropas Parlamenta un Padomes 2006. gada 17. maija Direktīvu 2006/42/EKpar mašīnām, un ar kuru groza Direktīvu 95/16/EK (turpmāk – direktīva 2006/42/EK)*.* Transportlīdzekļu kategorijas, kuriem netika prasīts EK tipa apstiprinājums:1. T4 – īpašie riteņtraktori ar lielu klīrensu, lieliem gabarītiem vai zemu klīrencu;
2. T5 – riteņtraktori, kuru maksimālais projektētais ātrums pārsniedz 40 km/h;
3. C – kāpurķēžu traktori;
4. R – piekabes;
5. S – maināmās velkamās iekārtas.

Ministru kabineta 2017. gada 6. jūnija noteikumu Nr.313 „Traktortehnikas un tās piekabes reģistrācijas noteikumi” (turpmāk – noteikumi Nr. 313) 85. punkts paredz, ka regulas Nr. 167/2013 73. panta 3. punktā minētos transportlīdzekļus turpina reģistrēt līdz 2017. gada 31. decembrim. Tas nozīmē, ka pēc 2018. gada 1. janvāra T4, T5, C, R un S kategoriju transportlīdzekļus Latvijā drīkst reģistrēt tikai tad, ja tie ir saņēmuši ES tipa apstiprinājumu saskaņā ar regulu Nr. 167/2013 un atbilstības deklarāciju saskaņā ar direktīvu 2006/42/EK. Regulas Nr. 167/2013 prasības attiecas uz transportlīdzekļu ekspluatācijas drošību ceļu satiksmē, savukārt direktīvas 2006/42/EK prasības attiecas uz transportlīdzeklī uzstādīto mašīnu drošības prasībām. Nosakot noteikumu Nr. 313 85. punktā transportlīdzekļu reģistrācijas datumu, netika ņemts vērā tas, ka transportlīdzekļu ražotāji dažādu iemeslu dēļ regulā Nr. 167/2013 noteiktajā pārejas periodā neiegūs ES tipa sertifikātus to ražotiem transportlīdzekļiem. Pamatojoties uz regulas Nr. 167/2013 73.panta 3.punkta pirmo teikumu, visu transportlīdzekļu ES tipa sertifikācijai tika noteikts pārejas periods no regulas Nr. 167/2013 spēkā stāšanās brīža 2016. gada 1. janvāra līdz 2017. gada 31. decembrim.Vislielākās problēmas šobrīd ir saskatāmas traktortehnikas piekabju tirdzniecības un reģistrācijas jomā, jo piekabju ražotāji nav spējuši veikt piekabju ES tipa sertifikāciju paredzētajā pārejas periodā:1. Eiropas Savienībā ir ļoti daudz lauksaimniecības transportlīdzekļu ražotāju, kuriem šajā laikā ir jāveic ES tipa sertifikācija. Eiropas Savienībā ir tikai 28 tipa sertifikācijas institūcijas, un šobrīd ir izveidojusies situācija, kad ražotājiem ir ilgi jāgaida rindā uz ES tipa sertifikāciju. Transportlīdzekļa sertifikācija ir sarežģīts un laikietilpīgs process, kura laikā ražotājam jāizdara izmaiņas konstrukcijā, to pielāgojot regulas Nr. 167/2013 prasībām, un jāievieš tās ražošanā;
2. ražotāji ir saskārušies ar vairākām lauksaimniecības un mežsaimniecības transportlīdzekļu atbilstības īstenošanas regulās paredzēto tehnisko prasību izpildes problēmām, piemēram, divkomponentu bremžu sistēmas nodrošināšanu hidrauliskajām bremzēm, tāpēc Eiropas Komisijai būtu jāizdara attiecīgi grozījumi īstenošanas regulās, lai novērstu tehnisko prasību izpildes apgrūtinājumus.

Latvijā ik gadu tiek reģistrētas 72 dažādu marku piekabes, savukārt ES tipa sertifikāciju ir saņēmušas tikai 8 piekabju markas no visā Eiropas Savienībā ražotājām piekabēm. Līdz šim Latvijā nav reģistrēta neviena piekabe ar ES tipa sertifikātu. Tādējādi ir izveidojusies situācija, ka Latvijas traktortehnikas un tās piekabju un lauksaimniecības iekārtu tirgotāji ir nonākuši ķīlnieku lomā, jo ražotāju piedāvājumā vēl nav lauksaimniecības transportlīdzekļi (piekabes) ar ES tipa sertifikātu atbilstoši regulas Nr. 167/2013 prasībām. Tādējādi lauksaimniekiem tiek ierobežota transportlīdzekļu izvēles iespēja, bet lauksaimniekiem tas liegs pretendēt uz Eiropas Savienības fonda finansējumu, jo ar fondiem tiek atbalstīta tikai jaunu, iepriekš nereģistrētu transportlīdzekļu iegāde. Pēc Zemkopības ministrijas rīcībā esošās informācijas, tādas dalībvalstis kā Lietuva, Igaunija, Polija, Vācija, Slovākija, Rumānija un Bulgārija ir noteikušas, ka T4, T5, C, R un S kategoriju transportlīdzekļus saskaņā ar direktīvu 2006/42/EK uz atbilstības deklarācijas pamata varēs reģistrēt līdz 2019. gada 31. decembrim. Latvija ir noteikusi stingrākas prasības transportlīdzekļu reģistrācijas jomā nekā iepriekš minētās dalībvalstis, tādējādi samazinot lauksaimniecības un mežsaimniecību transportlīdzekļu tirdzniecības uzņēmumu un to potenciālo pircēju konkurētspēju. Ievērojot iepriekš minēto un izmantojot regulas Nr. 167/2013 73. panta 3. punkta otrajā teikumā paredzēto atkāpi, noteikumu projekts paredz garāku reģistrācijas termiņu (2019. gada 31. decembri), līdz kuram drīkst reģistrēt tos transportlīdzekļus, kam saskaņā ar direktīvu 2003/37/EK netika prasīts EK tipa apstiprinājums.  |
| 3. | Projekta izstrādē iesaistītās institūcijas | Valsts sabiedrība ar ierobežotu atbildību “Sertifikācijas testēšanas centrs”, Valsts tehniskās uzraudzības aģentūra un biedrība „Lauksaimniecības tehnikas ražotāju un tirgotāju asociācija”.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz traktortehnikas un tās piekabes pircējiem un tirgotājiem.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pozitīvi ietekmēs uzņēmējdarbības vidi un uzņēmumus, jo lauksaimniecības un mežsaimniecības transportlīdzekļu tirgotājiem tiks dota iespēja plašākā klāstā Latvijas tirgū piedāvāt nepieciešamo tehniku, kā arī potenciālajiem lauksaimniecības un mežsaimniecības tehnikas pircējiem būs pieejams plašāks tehnikas izvēles klāsts. Tādējādi noteikumu projekts pozitīvi ietekmēs transportlīdzekļu tirdzniecības uzņēmumu un lauksaimniecības un mežsaimniecības uzņēmumu konkurenci, dodot iespēju strādāt vienādos tirgus apstākļus salīdzinājumā ar kaimiņvalstīm.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 5. februāra Regula (ES) Nr. 167/2013 par lauksaimniecības un mežsaimniecības transportlīdzekļu apstiprināšanu un tirgus uzraudzību (Eiropas Savienības Oficiālais Vēstnesis, 2013.gada 2.marts, Nr. L 060)  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.[167/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 73. panta 3. punkta otrais teikums | Noteikumu projektā ietvertais grozījums(precizēts noteikumu Nr. 313 85. punkts) | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.Noteikumu projekta izstrādes laikā notikušas konsultācijas ar Lauksaimniecības tehnikas ražotāju un tirgotāju asociāciju, Zemnieku saeimu un Lauksaimnieku organizāciju sadarbības padomi. |
| 2. | Sabiedrības līdzdalība projekta izstrādē | Informācija par noteikumu projektu 2018. gada 23. martā ir ievietota tīmekļa vietnē [www.zm.gov.lv](http://www.zm.gov.lv)Noteikumu projekts elektroniski tika nosūtīts saskaņošanai Lauksaimniecības tehnikas ražotāju un tirgotāju asociācijai, Zemnieku saeimai un Lauksaimnieku organizāciju sadarbības padomei. |
| 3. | Sabiedrības līdzdalības rezultāti | Noteikumu projekts ir saskaņots ar nevalstiskajām organizācijām, un tās atbalsta tā tālāko virzību.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tehniskās uzraudzības aģentūra un valsts sabiedrība ar ierobežotu atbildību „Sertifikācijas un testēšanas centrs”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav.  |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Bumbuls 67027184

adris.bumbuls@zm.gov.lv